text: Politiet dropper p-vagter
  29 juli 2013 kl. 13.44
  Syd- og Sønderjyllands Politi vil ikke længere have ansat civile p-vagter. To job som p-vagt er ledige, og de bliver ikke genbesat.
  De to sidste p-vagter i politikredsen forsvinder, når de pågældende går på pension eller finder et andet job. De dækker i dag Aabenraa, Tønder, Esbjerg, Varde, Ribe og Vejen.
  Haderslev og Sønderborg har ikke p-vagter ansat af politiet, og nu bliver stillingerne ikke genbesat.
  Syd- og Sønderjyllands Politi peger på, at parkeringskontrol ikke hører til politiets kerneopgaver.
  Politiet vil alene tage sig af bilister, der parkerer til ulempe for den øvrige trafik.
  Det er nu op til kommunerne, om de vil ansætte p-vagter eller vagtselskaber. Sønderborg har allerede ansat en kommunal vagt.
  Politiets hidtidige udgifter til p-vagterne skal bruges til politiets almindelige arbejde.
  De fleste politikredse har efterhånden droppet p-vagter.
  